**Izvješće Dječjeg vrtića „ Škrinjica“ o provedbenim aktivnostima**

**u sklopu projekta „OPĆINA VIDOVEC – PRIJATELJ DJECE“**

**Suradnja s HZJZ-om**

U sklopu projekta „Općina Vidovec - prijatelj djece“ u Dječjem vrtiću „Škrinjica“ održali smo niz aktivnosti, radionica i projekata.

**U suradnji sa HZJZ-om Varaždinske županije**, proveli smo tijekom godine nekoliko radionica o zdravlju i zdravoj prehrani.

U ožujku, 9. 3. 2015. godine u vrtiću je održano predavanje/radionica pod nazivom „Tri prijateljice i Supersrce“ (dr. Rakamarić).

U travnju, 16. 4. 2015. g. održan je stručni skup povodom Svjetskog dana zdravlja 2015. godine.

Na stručnom skupu s temom „Sigurnost hrane - od uzgoja do stola“, prisustvovala je ravnateljica Slavica Koščak. Stručni skup organizirao je Zavod za javno zdravstvo Varaždinske županije.

Cilj ovogodišnjeg obilježavanja je skretanje pozornosti na bolesti i zdravstvene rizike uzrokovane hranom, te unapređenje njezina čuvanja na našem području.

U vrtiću je 17. 4. 2015. g. održano predavanje/radionica pod nazivom „Tri prijatelja i zločesti mikrobi“, te 20. 4. “Tri prijatelja i Krvosis Svrdlobuš“ (dr. Rakamarić).

Dana 22. 4. 2015. patronažna sestra Mirjana Rengić provela je antropološko mjerenje djece u vrtiću.

Cilj antropometrijskih mjerenja je dobivanje egzaktnih podataka, kako bi se na osnovu dobivenih rezultata mogle poduzeti adekvatne mjere za sprječavanje pretilosti ili pothranjenosti djece.

U svibnju, 14. 5. 2015. g. održano je predavanje/radionica „Kako se Guliver razbolio u zemlji Liliputanaca“ (dr. Rakamarić).

ravnateljica

Slavica Košćak





